جدہ: سعودی عرب نا ولی عہد و وزیراعظم شہزادہ محمد بن سلمان تون وائٹ ہاؤس نا قومی سلامتی نا سلاہکار جیک سیلوان جدہ ٹی اوڑدہی کرے، ہراٹی علاقائی و جہانی حالیت آتیا گپ وتران کننگا۔ سعودی خبررساں ادارہ نا رداٹ اوڑدہی ٹی ہڑتوم آ ملک آتا نیام اٹ سٹریٹجک تعلقداری و چندی بشخ آتیٹی تعلقداری تا مون آ دننگ، اسیجائی تشویش نا علاقائی و جہانی امور آ ہم گپ وتران کننگا۔ داوخت آ سعودی عرب اٹی امریکہ نا سفیر مائیکل رتنے، نیشنل سیکورٹی کونسل اٹ دے ٹک نیامی و قطبی افریقہ نا امور نا کوآرڈی نیٹر بریٹ میک گرک، محکمہ خارجہ نا صدارتی کوآرڈی نیٹر آموس ہوچسٹین و ایلو عہدیدار آک ساڑی ئسر۔
(اے پی پی)
